# Guatlla

La guatlla, guatla o guàtlera és un nom col·lectiu per a gèneres de la família dels fasiànids. Les guatlles són ocells d'aspecte arrodonit i d'alimentació principalment granívora per bé que també complementen la seva dieta amb insectes. Fan el niu a terra, de vegades dins dels camps de cereals.

## Citacions

* Una guatlla n'he sentida que d'amors ne té'l seu cant; jo no sé si és guatlla o nina; té les plomes dauradetes: no he vist res de més galant.
       Notes folk-loriques de la vall d'Ager, 1899.
* La guatlla que n'heu sentida, gran jove, vós no l'haureu; no era guatlla, que era nina: que pegarà voladeta y de vista la perdreu.
       Notes folk-loriques de la vall d'Ager, 1899.
* La guatlla que n'he sentida, donzelleta, sí l'hauré; jo no sé si és guatlla o nina; que só caçador de vol y meno goç perdiguer.
       Notes folk-loriques de la vall d'Ager, 1899.

## Dites populars

* A la perdiu, a primera vista; a la guatlla sense pressa; al conill, quan pugues.
* A les guatlles, perdigons, i a les penes, petricons.
* Any de guatlles, any de blat.
* Quan escotxina la guatlla, la neu dels més alts pics falla.
* Blat colrat! Qui vol guatlla no vol blat.
* Diu la guatlla: —Què fas gat? —Què fas guatlla?, diu el gat.
* La guatlla canta, blat segat, blat segat, abans que l'hora de la sega hagi arribat.
* La perdiu diu a la guatlla: —Què fas aquí, guatlla? —I què hi fas tu aquí, perdiu?, diu la guatlla.
* Les ventades d'octubre els ocells diuen, o se'ls enduen, perquè, acabades les figues, guatlles fregides.
* No hi ha millor meló que el de la guatlla.
* Per Sant Martí, ve la guatlla i el tití.
* Per Sant Valerià, la guatlla al mar.
* Per Santa Madrona, la guatlla a la sorra; per Sant Jordi, ja volta l'ordi, i per Sant Joan, ja pica el blat.
* Quan escotxina la guatlla, la neu dels més alts pics falla.
* Quan l'octubre ver a la fi, tords i guatlles són aquí.
* Represant, la guatlla es mata millor.

## Frases fetes i locucions

* Anar a arreplegar guatlles terreres.
* Caçar guatlles.
          Arreplegades en mentida a algú
* Espera que les guatlles li caiguin del cel rostides, com als fills d'Israel.
* Ésser més tonto que una guatlla mirant-se a l'espill.(Tortosa)
          Ésser molt beneit.
* Fer tant de profit com els perdigons a les guatlles.(Manresa)
          Ésser una cosa molt dolenta, nociva.

## Referències

* 1 2 3 Porcioles, 1899, p. 22.
* 1 2 3 4 5 6 7 8 9 10 11 12 13 14 15 Carretero Serra, 2022, p. 51-52.
* ↑ Viladot-Puig, 2003.
* 1 2 3 Pàmies i Riudor, Víctor. «Guatlla» (en català). Paremiologia catalana comparada digital, 2020-.
* ↑ Parés i Puntas, 1999, p. 108.
* 1 2 Alcover, Antoni M.; Moll, Francesc de B. «guatlla». A: Diccionari català-valencià-balear. Barcelona: IEC, 2002.

## Bibliografia

* Carretero Serra, Andreu. Els Noms dels ocells en el llenguatge popular català. Barcelona: Cossetània, 2022 (El Tinter (Cossetània) ; 174). ISBN 9788413562308.
* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.
* Porcioles, Joan de. Notes folk-loriques de la Vall d'Ager (en català). Barcelona: Llibr. L'Avenç, 1899.
* Viladot-Puig, Joan. El Refranyer de Joan Viladot (en català). Lleida: Pagès Editors, 2003 (Història. Monografies; 23). ISBN 9788497790741.